CELEX: 32013R1384
Language: et
Date: 2013-12-17 00:00:00
Title: Euroopa Parlamendi ja nõukogu määrus (EL) nr 1384/2013, 17. detsember 2013 , millega muudetakse nõukogu määrust (EÜ) nr 55/2008, millega kehtestatakse ühepoolsed kaubandussoodustused Moldova Vabariigi suhtes

28.12.2013   
            
            
               ET
            
            
               Euroopa Liidu Teataja
            
            
               L 354/85
            
         EUROOPA PARLAMENDI JA NÕUKOGU MÄÄRUS (EL) nr 1384/2013,
   17. detsember 2013,
   millega muudetakse nõukogu määrust (EÜ) nr 55/2008, millega kehtestatakse ühepoolsed kaubandussoodustused Moldova Vabariigi suhtes
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eelkõige selle artikli 207 lõiget 2,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   toimides seadusandliku tavamenetluse kohaselt (1)
   
   ning arvestades järgmist:
   
               (1)
            
            
               Nõukogu määrusega (EÜ) nr 55/2008 (2) on kehtestatud ühepoolsete kaubandussoodustuste erikava Moldova Vabariigi (edaspidi „Moldova”) suhtes. Kõnealuse kavaga võimaldatakse kõikidele Moldovast pärit toodetele vaba juurdepääs liidu turule, välja arvatud teatavatele kõnealuse määruse I lisas loetletud põllumajandustoodetele, mille puhul on antud piiratud soodustused kas tariifikvootide piires tollimaksudest vabastamise või tollimaksude vähendamise kujul.
            
         
               (2)
            
            
               Euroopa naabruspoliitika (ENP), ELi-Moldova ENP tegevuskava ja idapartnerluse raames on Moldova seadnud endale lennukad eesmärgid liiduga poliitiliste sidemete ja edasise majandusintegratsiooni arendamisel. Samuti on Moldova juba teinud suuri edusamme õigusaktide ühtlustamisel, mille tulemuseks on suurem kooskõla liidu õigusaktide ja standarditega.
            
         
               (3)
            
            
               Läbirääkimised uue assotsieerimislepingu üle, sealhulgas põhjaliku ja laiaulatusliku vabakaubanduspiirkonna loomise üle liidu ja Moldova vahel algasid 2010. aasta jaanuaris ja need lõpetati 2013. aasta juulis. Kõnealuse lepinguga nähakse ette kahepoolse veinikaubanduse täielik liberaliseerimine.
            
         
               (4)
            
            
               Selleks et toetada Moldova püüdlusi ENP ja idapartnerluse raames ning pakkuda talle ligitõmbavat ja usaldusväärset turgu veini eksportimiseks, tuleks veiniimport Moldovast liitu viivitamata liberaliseerida.
            
         
               (5)
            
            
               Selleks et tagada kaubavoogude jätkumine Moldovast ning õiguskindlus ettevõtjate jaoks, on vajalik, et ühepoolseid kaubandussoodustusi kohaldatakse katkematult kuni määruses (EÜ) nr 55/2008 sätestatud soodustuste kehtivuse lõppkuupäevani.
            
         
               (6)
            
            
               Seetõttu tuleks määrust (EÜ) nr 55/2008 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 55/2008 muudetakse järgmiselt.
   
               1)
            
            
               Artikli 16 kolmas, neljas ja viies lõik jäetakse välja.
            
         
               2)
            
            
               I lisa punkti 1 tabeli viimane rida järjekorranumbriga 09.0514 „Värsketest viinamarjadest valmistatud vein, v.a vahuvein” jäetakse välja.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1 jaanuarist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. detsember 2013
      
         
            Euroopa Parlamendi nimel
         
         
            president
         
         M. SCHULZ
      
      
         
            Nõukogu nimel
         
         
            eesistuja
         
         L. LINKEVIČIUS
      
   
   
      (1)  Euroopa Parlamendi 10. detsembri 2013. aasta seisukoht (Euroopa Liidu Teatajas seni avaldamata) ja nõukogu 16. detsembri 2013. aasta otsus.
   
      (2)  Nõukogu 21. jaanuari 2008. aasta määrus (EÜ) nr 55/2008, millega kehtestatakse ühepoolsed kaubandussoodustused Moldova Vabariigi suhtes ning muudetakse määrust (EÜ) nr 980/2005 ja komisjoni otsust 2005/924/EÜ (ELT L 20, 24.1.2008, lk 1).